मुंबई:बॉलीवुड के प्रख्यात आर्ट डायरेक्टर नितिन चंद्रकांत देसाई की आत्महत्या की खबर से फिल्म इंडस्ट्री में हड़कंप मच गया है। घटना की जानकारी मिलते ही पुलिस मौके पर पहुंची और जांच में जुट गई है।
मीडिया रिपोर्ट्स के मुताबिक आर्ट डायरेक्टर नितिन चंद्रकांत देसाई ने अपने स्टूडियो में फांसी लगाकर आत्महत्या कर ली है।
बताया जाता है कि डायरेक्टर नितिन चंद्रकांत देसाई ने कर्जत स्थित एनडी स्टूडियो में फांसी लगाकर आत्महत्या कर ली है। वह 58 वर्ष के थे।
मीडिया रिपोर्ट्स के अनुसार नितिन देसाई को एनडी स्टूडियो के कुछ कर्मचारियों ने देखा और तुरंत पुलिस को सूचना दी। इसके बाद पुलिस मौके पर पहुंच गई है। उन्हें कई हिंदी फिल्मों और कई भव्य आयोजनों के लिए कला निर्देशक के रूप में जाना जाता था।
नितिन चंद्रकांत देसाई का फ़िल्मी करियर 1987 से शुरू हुआ। वे असल में फिल्म '1942 ए लव स्टोरी' से लाइमलाइट में आए थे।
बता दें की इसके बाद उन्होंने 'हम दिल दे चुके सनम', 'देवदास', 'लगान', 'जोधा अकबर', 'प्रेम रतन धन पायो' जैसी फिल्मों का निर्देशन किया।
बता दें कि नितिन चंद्रकांत देसाई कई बेहतरीन फिल्मों में बतौर आर्ट डायरेक्टर के रूप में अपनी अमिट छाप छोड़ चुके हैं। जिनमें मुख्य रूप से हम दिल दे चुके सनम देवदास और जोधा अकबर शामिल हैं।
झारखंड वार्ता गढ़वा जिले से प्रकाशित होने वाला पहला हिंदी अख़बार है। हमारे वेबसाइट पर टीम वार्ता आपका स्वागत करती है। खबरों को तुरंत पढ़ने या सुनने के लिए बने रहें हमारे साथ, देखते पढ़ते और अब सुनते भी रहें झारखंड वार्ता।